सरकारले प्रस्तुत गरेको पर्यटनसम्बन्धी रणनीतिक योजना (२०१६–२०२५)ले पर्यटनसित सम्बन्धी परम्परागत पक्षप्रति नै जोड दिइएको छ । ग्रामीण पर्यटनको विकासका लागि कुनै ठोस योजना बनाइएको छैन । तर, अहिले विश्वमै ग्रामीण पर्यटनप्रति रूचि बढेको पाइन्छ । नेपालको प्रत्येक गाउँ पर्यटनका केन्द्र हुन सक्छन् । किनभने, प्रत्येक गाउँका आआफ्ना बेग्लाबेग्लै प्रकारका प्राकृतिक, सांस्कृतिक, ऐतिहासिक विशेषता छन् । ती सबैलाई पर्यटनका आधार बनाउन सकिन्छ ।
